شەفەق نیوز/  وەڕێەوبەرایەتی هاتوچو گشتی، رووژ جومعە، خەوەردا لە رویداو هاتوچویگ لە رێ موسڵ-بەغدا لە وەرانوەر بازگەی ئاوای ئەعیوج.
وەڕێەوبەرایەتیەگە لە بەیاننامیگ ئمڕوو وت: رویداوەگە لە مابەێن دو ماشین لە جویر هۆندای ئافانتی و کامریگ رویدایە و هەشت کەس وە سەختی زەخمداربوینە مناڵیش هالە مابەینیان لە هەردگ لاگە.
لەباوەت هوکار رویداوەگە وەڕێەوبەرایەتیەگە دیاریکرد ئەرا دەرچگن ماشین ئافانتیەگە لە جادە لاوەکی ئەرا جادەی سەرەکی و رەچاونەکردن یاسا ک خەتا فرەگە خرێدە بان ئەو و کەمیگ لە خەتاگە هالەبان رانندەی ماشین کامریەگە لەوەر کەم ئاگایی.
